Na osnovu člana 185. Statuta Univerziteta „Džemal Bijedić“ u Mostaru i člana 31. Statuta Unije studenata Univerziteta „Džemal Bijedić“ u Mostaru, te Odluke Predsjedništva Unije studenata broj: **190-10-031/19** od 19.4.2019. godine, Unija studenata Univerziteta „Džemal Bijedić“ u Mostaru **objavljuje**:

**KONKURS**

**za izbor studentskog pravobranioca**

**Univerziteta „Džemal Bijedić“ u Mostaru**

Raspisuje se konkurs za izbor studentskog pravobranioca Univerziteta „Džemal Bijedić“ u Mostaru.

Studentski pravobranilac se bira na period od 2 (dvije) godine i može biti ponovo biran.

**OPIS POSLOVA:**

Studentski pravobranilac prima progovore studenata koji se odnose na njihova prava i raspravlja o njima u nadležnim organima visokoškolske ustanove, savjetuje studente o načinu ostvarivanja njihovih prava. Također, studentski pravobranilac može učestvovati u disciplinskim postupcima protiv studenata radi zaštite njihovih prava.

Studentskog pravobranioca bira Predsjedništvo Unije studenata na osnovu konkursa raspisanog među studentima Univerziteta „Džemal Bijedić“.

 **POTREBNI DOKUMENTI**

Pismena prijava sa biografijom kandidata treba da sadrži adresu, kontakt telefon, te potvrdu da je kandidat student Univerziteta „Džemal Bijedić“ u Mostaru, te se dostavlja neposredno ili putem pošte u zatvorenoj koverti, na adresu:

**UNIVERZITET „DŽEMAL BIJEDIĆ“ U MOSTARU**

**UNIJA STUDENATA**

**USRC „MIDHAT HUJDUR HUJKA“, 88104 MOSTAR**

NA KOVERTI JE POTREBNO NAZNAČITI:

(Prijava na konkurs za izbor studentskog pravobranioca Univerziteta „Džemal Bijedić“ u Mostaru - NE OTVARATI).

Na poleđini koverte treba biti naznačeno: ime i prezime kandidata, adresa i kontakt telefon.

Nepotpune i neblagovremene prijave neće se uzeti u razmatranje.

Javni konkurs ostaje otvoren **8 dana** od dana objavljivanja na web-stranici Unije studenata www.unijastudenata.ba